Rettelse 11. august: I en sak 7. august skrev NTB vi at norske bussbilletter er dyrest i Europa. Denne saken er nå rettet til at norske billettpriser stiger mest i Europa.

Tallene saken er basert på tar for seg prisveksten, ikke faktiske priser. Derfor var den opprinnelige sakens tittel og ingress feil.

Prisene på buss og taxi steg med over 50 prosent i Norge fra 2005 til 2016, viser tall fra Statistisk sentralbyrå (SSB). Dette mer enn prisveksten i både EU og resten av Skandinavia.

I samme periode har prisene på tog, T-bane og trikk økt med om lag 30 prosent. Økningen var tilsvarende i Danmark, mens prisveksten i Sverige var i underkant av 8 prosent.

Ifølge SSB har alle prisene på kollektivtransport i Norge steget mer enn utviklingen i konsumprisindeksen.

Utviklingen viser at buss og taxi har steget mer enn konsumprisindeksen. Foto: SSB

Buss og taxi er transportformene som har økt mest i pris, også sammenlignet med andre europeiske land. En av grunnene til at prisene har steget er høye reparasjonskostnader grunnet vanskelige kjøreforhold. Blant annet vises det til dårlig veikvalitet.

I Norge har det i lang tid vært fallende flybillettpriser, men de siste to årene har de økt på 20 prosent. I Europa er det for øvrig dyrere å reise med tog eller fly sammenlignet med Norge.